Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8519

7. FEJEZET – SIGMET ÉS AIRMET INFORMÁCIÓK, REPÜLŐTÉRI FIGYELMEZTETÉSEK ÉS SZÉLNYÍRÁS FIGYELMEZTETÉSEK Megjegyzés. – Erre a fejezetre vonatkozó műszaki specifikációkat és részletes kritériumokat a 6. Függelék tartalmazza . 7.1 SIGMET tájékoztatás 7.1.1 A SIGMET tájékoztatást meteorológiai figyelő irodának kell kiadnia, amelynek rövidített köznyelven, tényleges vagy várható előfordulását kell tömören megadnia azoknak a meghatározott útvonali időjárási jelenségeknek, melyek befolyásolhatják a légi üzemelés biztonságát, valamint meg kell adnia ezen jelenségek időbeli és térbeli alakulását 7.1.2 A SIGMET tájékoztatást törölni kell, ha a jelenség már nem fordul elő, vagy előfordulása az adott területen a továbbiakban nem várható. 7.1.3 A SIGMET közlemény érvényességi időtartama nem lehet több 6 óránál, és előnyös, ha 4 óránál nem több. 7.1.4 Ajánlás. – Olyan különleges esetben, ha a SIGMET közlemény vulkanikus hamufelhőre vagy trópusi ciklonokra vonatkozik, a 7.1.3 pontban megadott érvényességi időszakon túl 12 órára vonatkozó kilátásokat kell a közleménybe foglalni, mely a vulkanikus hamufelhő útirányáról, illetve a trópusi ciklon központjának helyzetéről ad tájékoztatást. 7.1.5 Ajánlás. – A 7.1.4 pontnak megfelelően kiadott vulkanikus hamufelhőre, illetve trópusi ciklonra vonatkozó SIGMET közleményeknek regionális léginavigációs egyezmény szerint kijelölt VAAC-ok, illetve TCAC-ok által szolgáltatott tájékoztató információn kell alapulnia. 7.1.6 Szoros együttműködést kell fenntartani a meteorológiai figyelő iroda és a hozzátartozó körzeti irányító központ/repülési információs központ között annak biztosítása érdekében, hogy a SIGMET és a NOTAM közleményekben lévő információk a vulkanikus hamuról, konzisztensek legyenek. 7.1.7 A 6. Függelék 1.1.4 pontjában felsorolt időjárás jelenségek, a vulkanikus hamufelhő és trópusi ciklonok kivételével, várható megjelenésére vonatkozó SIGMET közleményt ennek a jelenségnek a 2007/70/II. szám várható megjelenési időpontja előtt 6 óránál, de inkább 4 óránál nem többel, kell kiadni. 7.1.8 Ajánlás. – Egy repülési információs régióra várhatóan hatást kifejtő vulkanikus hamu felhőre vagy trópusi ciklonokrra vonatkozó SIGMET közleményeket maximum 12 órával az érvényességi időszak kezdete előtt, vagy amint megvalósítható, kell kiadni, ha ezek a jelenségek fennállására ilyen előzetes figyelmeztetés nincsen. Vulkanikus hamu felhőről és trópusi ciklonokról szóló SIGMET közleményeket legalább hatóránként fel kell frissíteni. 7.2 AIRMET tájékoztatás 7.2.1 AIRMET tájékoztatást a meteorológiai megfigyelő iroda ad ki a regionális légi-navigációs egyezménynek megfelelően, figyelembe véve a 100-as repülési magasságszint alatti légiforgalmi sűrűséget. AIRMET tájékoztatásnak rövidített köznyelven rövid leírást kell adni meghatározott útvonali időjárás jelenségek előfordulásáról és/vagy várható előfordulásáról, amelyeket nem tartalmaz a kismagasságú repülések részére a 6. Fejezet 6.6 szakaszban leírtakkal összhangban kiadott területi előrejelzés I. szakasza, és amelyek kihatással lehetnek a kismagasságú repülések biztonságára, valamint a szóbanforgó jelenségek időbeli és térbeli alakulásáról. 7.2.2 AIRMET tájékoztatást törölni lehet, ha a jelenségek már nem állnak fenn, vagy megjelenésük már nem várható a területen. 7.2.3 Az AIRMET közlemény érvényességi időszaka nem lehet több 6 óránál, de előnyös, ha nem több mint 4 óra. 7.3 Repülőtéri figyelmeztetések 7.3.1 A repülőtéri figyelmeztetéseket az illetékes meteorológiai hatóság által kijelölt meteorológiai irodának kell kiadnia, és ezeknek tömör információt kell adniuk olyan meteorológiai körülményekről, amelyek károsan befolyásolhatják a földön lévő légijárműveket, beleértve a parkoló légijárműveket is, valamint a repülőtéri létesítményeket és szolgálatokat. 7.3.2 Ajánlás- – Repülőtéri figyelmeztetéseket törölni kell, amikor a repülőtéren a körülmények már nem állnak fenn és/vagy bekövetkezésük már nem várható. 7.4 Szélnyírás figyelmeztetések 7.4.1 A szélnyírás figyelmeztetéseket az illetékes meteorológiai hatóság által kijelölt meteorológiai hivatalnak kell elkészítenie, és tömör információt kell adnia a megfigyelt vagy várhatóan megjelenő szélnyírásról, amely hátrányosan befolyásolhatja a légijárművet a megközelítési pályán, vagy a felszálló pályán, vagy körös megközelítés alatt a futópálya szint és e szint feletti 500 m-es (1600 láb) szint között, és a futópályán leszállási kigurulás vagy felszállási nekifutás végzése közben. Ahol a helyi terepviszonyok jelentős szélnyírás létesítését mutatják ki 500 m-t (1600 láb) a futópálya szint felett meghaladó magasságokon, ott az 500 m (1600 láb) nem tekinthető korlátozó értéknek. Megjegyzés. – Útmutatást a szélnyírás tárgyában a Szélnyírás kézikönyv (Manual on Wind Shear) (Doc 9817, készítés alatt) tartalmaz. 7.4.2 Ajánlás. – Az érkező és/vagy induló légijárművek számára szóló szélnyírási figyelmeztetést törölni kell, ha légijármű jelentések jelzik, hogy szélnyírás a továbbiakban nem áll fenn, vagy alternatívaként, egy meghatározott idő eltelte után. A szélnyírásról szóló figyelmeztetés megszüntetésének kritériumait minden repülőtérre külön kell megállapítani a meteorológiai hatóság, az illetékes ATS hatóság és az érintett üzemeltetők megállapodásának megfelelően. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes